Hvad gør jeg, hvis jeg ikke er enig i advarslen?
Giv din arbejdsgiver besked om, at du ikke er enig i advarslen. Gør det i en sober tone. Undlad at blive følelsesladet. Det kan være svært, hvis du er vred, men du gavner ikke dig selv ved at skælde ud og bruge grimme ord over for din arbejdsgiver.
Kontakt med det samme din tillidsrepræsentant eller fagforening, så du kan få hjælpe til at formulere en saglig indsigelse mod advarslen. I indsigelsen kan blandt andet stå, hvad du er uenig i, og hvad du eventuelt er enig i og vil forbedre.